Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12503

d) Tűzoltás. A 3175 kg-ot meghaladó maximális engedélyezett felszálló tömeget meghaladó gázturbinás hajtóművű helikoptereknél az ilyen körzeteket olyan tűzoltó rendszerrel kell ellátni, mely képes az ott valószínűen előforduló bármilyen tűz eloltására, kivéve, ha az elkülönítés foka, a gyúlékony anyag mennyisége, a szerkezet tűzállósága és az egyéb tényezők olyanok, hogy a körzetben valószínűen előforduló bármilyen tűz nem veszélyeztetheti a helikopter biztonságát. E. 3. A hajtómű felépítése E. 3. 1. A hajtómű és a légcsavar korlátozásainak való megfelelés A hajtómű felépítését úgy kell megtervezni, hogy a hajtóművek és a légcsavarok (ha alkalmazható) képesek legyenek megbízhatóan működni a várható üzemeltetési körülmények között. A repülési kézikönyvben közzétett körülmények között a repülőgépnek képesnek kell lennie arra, hogy a hajtóművekre és a légcsavarokra ezen alrésznek megfelelően megállapított korlátozások túllépése nélkül működjön. 2007/70/II. szám E. 3. 2. A hajtómű fordulatszámának szabályozása Olyan felépítéseknél, ahol egy meghibásodott hajtómű tovább-működése megnövelheti a tűz, vagy egy súlyos szerkezeti meghibásodás veszélyét, olyan megoldásokat kell a hajózó személyzet részére biztosítani, mellyel a személyzet leállíthatja a hajtómű működését repülés közben, vagy egy biztonságos szintre le tudja azt csökkenteni. E. 3. 3. Gázturbinás hajtómű Egy gázturbinás hajtómű felépítéséhez:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes